Saterdag 04 September
06:30 Manne Byeenkoms
Sondag 05 September
Nasionale Biddag vir Dowes
Henry, Susan en James Slabbert wat Covid onderlede het.
Celeste Rohrbeck se dogter, Theresa Williams, wat ernstig siek is.
Lettie van Heerden—in onlangse tyd het haar swaer ernstige beroerte gehad, die swaer se seun was in 'n ernstige motorongeluk en hulle vrees vir sy lewe en Lettie se broer, wat onlangs weer getroud is, se vrou is onverwags oorlede.
"In die wȇreld sal julle dit moeilik hȇ; maar hou moed: Ek het die wȇreld klaar oorwin."
Gill du Plessis
Ons groet Ds. Alwyn en Esna
Ds. Alwyn lewer sy afskeidspreek op Sondag, 29 Augustus. Die gemeente word hartlik uitgenooi om die spesiale geleentheid by te woon. Covid maatreëls sal gevolg word en getalle word dus beperk tot 50 persone binne en 100 persone buite. Dit is nie nodig om te bespreek nie.
Ons wil graag op 'n gesellige en besonderse manier van ons pastoriepaar afskeid neem en versoek almal wat die afskeidsgeleentheid gaan bywoon om asb 'n bordjie vingerhappies saam te bring. Plaas asb 'n tandestokkie in die verversings sodat dit op 'n higiëniese wyse gehanteer kan word.
Kom deel in hierdie besonderse geleentheid waar ons afskeid moet neem van ons geliefde pastoriepaar maar waar ons hulle ook die beste vir die toekoms wil toewens.
U word versoek om reeds teen 08:15 op 29 Augustus by kerk te wees. Die musiekspan gaan 'n spesiale uitvoering lewer waartydens daar ook 'n video gespeel gaan word van die afgelope klompie jare wat die Smalls by ons was.
Die verskil wat die kerk buite in die wȇreld maak.
Ons gemeente skenk elke maand 'n bedrag aan Geopende Deure. Mens dink altyd dat jou bydrae nie werklik 'n verskil kan maak nie en dan kry jy 'n dankie-sê briefie soos hierdie en jy besef dat elke sent tel.
Dankie vir jou dankoffer en kollekte want daardeur kan die kerk weer instansies bystaan en 'n verskil maak. Hoe beter ons gemeente se inkomste, hoe groter verskil kan ons buite in die wêreld maak.
Beste N G Gem - Noordkus-Ballito
Dankie dat jy help om geestelike en praktiese ondersteuning aan ons vervolgde familie in Christus in Indië te gee deur jou onlangse R500.00-geskenk.
In die aanval op "Vinita" en ander Christene in haar huis, is heelwat items in haar winkel ook vernietig. Sy was verslae en het nie geweet hoe om voort te gaan en haar winkel weer aan die gang te kry nie.
Met jou ondersteuning, kon Geopende Deure-vennote haar gelukkig bystaan om haar winkel weer aan die gang te kry.
"Deur die genade van God, het Geopende Deure-vennote nuwe items vir my winkel aan my gegee. Dit het my hoop gegee sodat ek my winkel weer kan bedryf en 'n inkomste kan verdien. So ek wil julle bedank," sê Vinita.
Dankie vir jou vrygewigheid wat ons vervolgde familie in Indië help om sterk te staan vir Christus te midde van vervolging.
Saam in Sy diens,
Uitvoerende Direkteur van Geopende Deure Suider-Afrika
Bestellings vir maalvleis en patties kan nou geplaas word slegs per whatsapp by nommer 076 1416458. Voorsien u naam, kontak nommer en hoeveelheid pakke van elk wat u wil bestel. Dit sal ook sonder bestelling by die kerkkantoor of op Saterdae by pannekoekverkope beskikbaar wees terwyl voorraad hou.
Patties is 150g per pattie en 4 in 'n pakkie en die maalvleis is 600g pakkies. Koste beloop R60 per pakkie patties en R55 per pakkie maalvleis en daar is 220 pakke van elk beskikbaar.
Om u bestelling te verseker word van u verwag om n vooraf betaling te doen deur zapper of EFT aan Ballito Gesinskerk, (NG Gemeente Noordkus FNB reknr 53731659860 takkode 220129 verwysing: vleis) en bewys na dieselfde nommer deur te stuur.
Baie dankie vir elkeen se bydrae!
Eredienste het weer hervat maar ongelukkig word die getalle nog steeds beperk. Die eredienskollekte is 'n belangrike bron van inkomste vir die gemeente en noodsaaklik vir ons as gemeente om ons verpligtinge na te kom. Indien u nie die erediens kan bywoon nie sal dit hoog op prys gestel word indien u wel 'n bydrae sal maak via Zapper of 'n EFT. Baie dankie aan almal wat so getrou bydra!
NG Gemeente Noordkus: Eerste Nasionale Bank (FNB)
Rekening nr: 5373 165 9860;
Ballito Gesinskerk spog met 'n splinternuwe
Heerlike pannekoek, vetkoek en koeksisters is steeds elke Saterdag beskikbaar by die kerk. Covid protokolle sal gevolg word.
Die Leesrooster tekste vir die 13de Sondag van Koninkrykstyd: Efesiërs 6:10-20, 1 Konings 8:(1, 6, 10-11) 22-30, 41-43, Psalm 84 en Johannes 6:56-69.
Week 5: 29-31 Augustus
Geopende Deure-vennote in Indië
Geopende Deure se plaaslike vennote in Indië hou te midde van die Covid-19-krisis aan om die vervolge Kerk te dien deur noodsaaklike noodleniging aan diegene wat weens hulle geloof regeringshulp geweier word. Terselfdertyd help hulle steeds gelowiges wat diskriminasie en aanvalle ervaar. Hulle werk kan riskant en uitputtend wees, maar hulle hou getrou aan om vervolgde gelowiges in die land by te staan.
BID • Bid dat ons plaaslike vennote 'n seen sal wees vir die vervolgde Christene wat hulle ontmoet, en dat God aan hulle wysheid sal skenk om hierdie
gelowiges te dien.
• Bid vir God se beskerming oor ons plaaslike vennote wanneer hulle gevaarlike gebiede betree om Christene te ondersteun en te bemoedig.
• Bid dat die Here vir hulle en hul gesinne geestelik, emosioneel, fisies en verstandelik sal voorsien.
Woensdag 1 September—Noord-Korea
Noord-Koreane word opgevoed en gebreinspoel met die konsepte van Jucheideologie (ontwikkel deur Kim Il Sung). Hierdie ideologie leer hulle om die Kimfamilie te vereer. Bid dat Noord-Koreane sal besef wie hulle ware Vader God is, wat hulle aan die begin geskep het.
Maandag 02 September—Viëtnam
Omdat Vietnam al meer deel van die wereldwye ekonomie vorm, gaan die ekonomiese terugslag weens Covid-19 moeilik wees vir die land. Christene is onder diegene wat deur die ekonomiese afplatting beinvloed word. Bid vir geleenthede vir hulle om hul ekonomiese welstand te verbeter.
Dinsdag 03 September—Laos
Geopende Deure kon in vennootskap met plaaslike kenners deel wees van seminare en gesprekke oor geloofvryheid met die plaaslike en provinsiale regering. Prys die Here hiervoor! Bid dat God die harte van die konserwatiewe kommunistiese amptenare meer ontvanklik sal maak.
Woensdag 04 September—Kasakstan
Sommige lede van die Shanyrak-kerk in Astana word daarvan beskuldig dat hulle Moslems beledig het. Dit is 'n baie ernstige aantyging, wat daartoe kan lei dat die kerk toegemaak word en verskeie mense opgesluit word. Bid vir wysheid vir die prokureur wat die kerk met hierdie saak help.